CELEX: C2004/314/39
Language: sk
Date: 2004-12-18 00:00:00
Title: Rozsudok Súdu prvého stupňa z 5. októbra 2004 vo veci T-144/02, Richard J. Eagle a iní proti Komisii Európskych spoločenstiev (Zamestnanci spoločného podniku JET — Rovnaké zaobchádzanie — Nepoužitie služobného postavenia dočasného zamestnanca — Článok 152 ESAE — Primeraná lehota — Utrpená majetková ujma)

18.12.2004   
            
            
               SK
            
            
               Úradný vestník Európskej únie
            
            
               C 314/15
            
         
      ROZSUDOK SÚDU PRVÉHO STUPŇA
   
   z 5. októbra 2004
   vo veci T-144/02, Richard J. Eagle a iní proti Komisii Európskych spoločenstiev (1)
   
   (Zamestnanci spoločného podniku JET - Rovnaké zaobchádzanie - Nepoužitie služobného postavenia dočasného zamestnanca - Článok 152 ESAE - Primeraná lehota - Utrpená majetková ujma)
   (2004/C 314/39)
   Jazyk konania: angličtina
   Vo veci T-144/02, Richard J. Eagle a iní, bytom v Oxon (Spojené kráľovstvo) a dvanásť žalobcov, ktorých mená sú uvedené v prílohe, v zastúpení: D. Beard, barrister, proti Komisii Európskych spoločenstiev (splnomocnení zástupcovia: J. Currall a L. Escobar Guerrero, ktorí si zvolili adresu na doručovanie v Luxemburgu), v konaní podporovaná Radou Európskej únie (splnomocnení zástupcovia: J.-P Hix a A. Pilette), predmetom ktorej je žaloba na náhradu majetkovej ujmy údajne utrpenej neprijatím za dočasných zamestnancov Spoločenstiev pri výkone ich činnosti v spoločnom podniku Joint European Torus (JET), Súd prvého stupňa (prvá komora) v zložení: predseda B. Vesterdorf, sudcovia M. Jaeger a H. Legal; tajomník: J. Plingers, referent, vyhlásil dňa 5. októbra 2004 rozsudok, ktorého výrok znie:
   
               1)
            
            
               Komisii sa ukladá náhrada peňažnej ujmy, ktorú utrpel každý zo žalobcov neprijatím za dočasného zamestnanca Spoločenstiev pri výkone ich činnosti v spoločnom podniku Joint European Torus (JET).
            
         
               2)
            
            
               Účastníci konania oznámia Súdu prvého stupňa v lehote šesť mesiacov od vyhlásenia tohto rozsudku spoločne dohodnutú výšku odškodnenia z titulu náhrady tejto ujmy.
            
         
               3)
            
            
               V prípade, že k dohode nedospejú, predložia Súdu prvého stupňa v rovnakej lehote svoje vyčíslené návrhy.
            
         
               4)
            
            
               O trovách sa rozhodne neskôr.
            
         
      (1)  Ú.v. ES C 169 z 13.7.2002